স্বাধীন বাংলা দলে ভাঙন ধরে দ্রুত। দুই ম্যাচ পরই প্যাটেল ছেড়ে যান দল। লেপ-তোষক পানিতে ভিজে যাবার ঘটনায় যে মারামারি, তাতে পিন্টু-প্রতাপের দলে থাকা সুভাষের এখনো দাবি, ‘প্যাটেলের দল ছাড়া পানি ছাড়ার মানুষ নেই।’ আরেক তেতো ঘটনার সঙ্গেও তাঁর সম্পৃক্ততা প্রবলভাবে। যেখানে বাংলাদেশ ক্রীড়া সমিতির সেক্রেটারি লুৎফর রহমানের কপাল ফাটিয়ে দেওয়া হয়। ওই মারামারিতে সামনের সারিতে থাকা সুভাষ এ নিয়ে এখন আর কথা বলতে চাইলেন না, ‘বাদ দেন ওসব কথা।’